|  |  |  |  |
| --- | --- | --- | --- |
|  | | |  |
| ΕΛΛΗΝΙΚΗ ΔΗΜΟΚΡΑΤΙΑ ΠΕΡΙΦΕΡΕΙΑ ΑΤΤΙΚΗΣ ΔΗΜΟΣ ΜΟΣΧΑΤΟΥ – ΤΑΥΡΟΥ | | | Μοσχάτο 25 – 09 - 2023  Αρ. Πρωτ.: Δ.Υ. |
| ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ ΚΑΙ  ΔΟΜΗΣΗΣ ------------------ | | |
| Ταχ. Δ/νση | : | Κοραή 36 & Αγ. Γερασίμου, | **Προς :** Πρόεδρο Οικονομικής Επιτροπής  Ενταύθα. |
| Ταχ. Κώδ. | : | 18345, Μοσχάτο, |
| Τηλέφωνο | : | 213-2019615 |
|  |  |  |
|  |  |  |

**ΘΕΜΑ: Λήψη απόφασης έγκρισης δαπάνης** **για την καταβολή αποζημίωσης θετικής ζημιάς στην ΕΡΓΟΡΟΗ ΑΤΕ , κατά την κατασκευή του έργου «Κατεπείγουσες εργασίες ολοκλήρωσης αντιπλημμυρικών υποδομών Δήμου Μοσχάτου – Ταύρου»**

Αναφορικά με το ανωτέρω θέμα, σας γνωρίζουμε :

* Ο Δήμος Μοσχάτου - Ταύρου με την υπ’ αριθ. πρωτ. 4669/2021 διακήρυξη που δημοσιεύτηκε στο Κ.Η.Μ.ΔΗ.Σ. με Α.Δ.Α.Μ. 21PROC008354549, οι όροι της οποίας καταρτίστηκαν με την υπ’ αριθμ. 94/26-3-2021 απόφαση της Οικονομικής Επιτροπής (Α.Δ.Α.: 911ΗΩΚΡ-1ΞΣ), προκήρυξε ανοικτή διαδικασία διαγωνισμού μέσω του Ε.Σ.Η.ΔΗ.Σ. (Α.Α.: 179975) για την ανάδειξη αναδόχου του έργου: «ΚΑΤΕΠΕΙΓΟΥΣΕΣ ΕΡΓΑΣΙΕΣ ΟΛΟΚΛΗΡΩΣΗΣ ΑΝΤΙΠΛΗΜΜΥΡΙΚΩΝ ΥΠΟΔΟΜΩΝ ΔΗΜΟΥ ΜΟΣΧΑΤΟΥ - ΤΑΥΡΟΥ» προϋπολογισμού 2.380.000,00€ με ΦΠΑ, σύμφωνα με την 4/2021 μελέτη της Διεύθυνσης Τεχνικών Υπηρεσιών του Δήμου, η οποία εγκρίθηκε με την υπ’ αριθμ. 33/2021 απόφαση του Δημοτικού Συμβουλίου (Α.Δ.Α.: ΩΥ25ΩΚΡ-ΥΔ3).
* Μετά την ολοκλήρωση της διαδικασίας του ηλεκτρονικού διαγωνισμού μέσω του Ε.Σ.Η.ΔΗ.Σ., την υπ’ αριθμ. 175/14-06-2021 απόφαση της Οικονομικής Επιτροπής και την εγκριτική αυτής υπ’ αριθμ. 105267/02-09-2021 απόφαση Συντονιστή Αποκεντρωμένης Διοίκησης Αττικής, και την 624/2021 Πράξη του Ε’ Κλιμακίου του Ελεγκτικού Συνεδρίου, η κατασκευή του έργου κατακυρώθηκε στην εταιρεία «**ΕΡΓΟΡΟΗ Α.Τ.Ε.**» η οποία πρόσφερε ποσοστό έκπτωσης **43,77%,** επί του προϋπολογισμού της Μελέτης, όπως αναλυτικά φαίνεται στην προσφορά της, ήτοι ποσό **1.392.582,99€** με Φ.Π.Α..
* Την 17-02-2022 υπεγράφη η υπ’ αριθμ. **2848/17-02-2022 Σύμβαση Εργολαβίας** μεταξύ του δημάρχου Μοσχάτου - Ταύρου και της εταιρείας ΕΡΓΟΡΟΗ ΑΤΕ, συνολικού ποσού 1.392.582,99€ με ΦΠΑ (Α.Δ.Α.Μ.: 22SYMV010072182 2022-02-17 και A.Δ.Α.: 6ΑΘΒΩΚΡ-0ΛΑ).με προθεσμία αποπεράτωσης του έργου δώδεκα (12) μήνες.
* **Η χρηματοδότηση του έργου είναι μέσω του Προγράμματος «ΑΝΤ. ΤΡΙΤΣΗΣ»** (σχετ. η υπ’ αρ. 18857/8-10-2020 με ΑΔΑ: ΨΒ3846ΜΤΛ6-8Ι8 Απόφαση του Υπουργού Εσωτερικών για την ένταξη του έργου «Κατεπείγουσες εργασίες ολοκλήρωσης αντιπλημμυρικών υποδομών Δήμου Μοσχάτου Ταύρου» στον Άξονα «Περιβάλλον» του Προγράμματος «ΑΝΤΩΝΗΣ ΤΡΙΤΣΗΣ»)
* Με την υπ’ αριθμ. 12/06-02-2023 απόφαση της Οικονομικής Επιτροπής (A.Δ.Α.:Ψ79ΧΩΚΡ-ΧΨΦ), αποφασίστηκε παράταση με αναθεώρηση του χρόνου περαίωσης του έργου κατά τέσσερις (4) μήνες, ήτοι έως και τις 16 Ιουνίου 2023. Με την υπ’ αριθμ. 62/15-06-2023 απόφαση της Οικονομικής Επιτροπής (A.Δ.Α.:6ΗΝ7ΩΚΡ-ΝΤΣ), αποφασίστηκε παράταση με αναθεώρηση του χρόνου περαίωσης του έργου κατά ένα (1) μήνα. . Με την υπ’ αριθμ. 95/04-08-2023 απόφαση της Οικονομικής Επιτροπής (A.Δ.Α.:Ψ62ΔΩΚΡ-Η5Α), αποφασίστηκε παράταση με αναθεώρηση του χρόνου περαίωσης του έργου κατά 20 ημέρες, ήτοι έως τις 05/08/2023.
* Με την με αρ. 181/25.07.2022 (ΑΔΑ: Ω22ΙΩΚΡ-ΙΝΒ) Απόφαση της Οικονομικής Επιτροπής του Δήμου Μοσχάτου – Ταύρου, εγκρίθηκε ο 1ος Ανακεφαλαιωτικός Πίνακας Εργασιών (1ος ΑΠΕ) και το 1ο ΠΚΤΜΝΕ του έργου.
* Με την υπ’ αριθμ. 576148/22-05-2023 (αρ. πρωτ. Δήμου Μοσχάτου -Ταύρου 9870/29-05-2023) απόφαση το Τεχνικό Συμβούλιο Δημοσίων Έργων Περιφέρειας Αττικής (Τ.Σ.Δ.Ε.Π.Α.) γνωμοδότησε θετικά για τη χρήση των επί έλασσον δαπανών στον 2ο Α.Π.Ε., καθώς και για την σύναψη της 1ης Συμπληρωματικής Σύμβασης του έργου. Με την υπ’ αριθμ. 86/29-05-2023 (A.Δ.Α.: ΨΧ3ΩΩΚΡ-ΚΡΠ) απόφαση του Δημοτικού Συμβουλίου του Δήμου Μοσχάτου –Ταύρου εγκρίθηκε ο 2ος Α.Π.Ε., το 2ο Π.Κ.Τ.Μ.Ν.Ε., καθώς και η 1η ΣΣΕ. Κατόπιν τούτων υπεγράφη η με αρ πρωτ. 12699/2023 1η Συμπληρωματική Σύμβαση του έργου, σύμφωνα με την οποία στη συνολική δαπάνη του έργου δεν επέρχεται καμία μεταβολή σε σχέση με το αρχικό ποσό της αρχικής σύμβασης.
* **Στις 11/05/2023, επιδόθηκε έγγραφο της αναδόχου με θέμα “ΕΙΔΙΚΗ ΔΗΛΩΣΗ ΔΙΑΚΟΠΗΣ ΕΡΓΑΣΙΩΝ – ΟΧΛΗΣΗ άρθρου 137 του Ν. 4412/2016”** και ο ανάδοχος διέκοψε την εκτέλεση των εργασιών.
* Ήδη κατά την εκτέλεση του έργου,

**α)** από τη (Δ/νουσα Δ/νση Τεχνικών Υπηρεσιών και Δόμησης είχε διαπιστωθεί ήδη η **ανάγκη μετατόπισης των δικτύων Ο.Κ.Ω., στην οδό Κοραή, στο τμήμα αυτής, δυτικά της οδού Χρυσ. Σμύρνης (εναπομείναν τμήμα του υπό κατασκευή αγωγού) και ενημερώθηκαν σχετικά οι Ο.Κ.Ω., ήτοι:**

***-*** με το υπ’ αρ. 7718/19-04-2023 έγγραφο προς τον ΔΕΔΗΕ

***-*** με το υπ’ αρ. 7719/19-04-2023 έγγραφο προς την ΕΥΔΑΠ Α.Ε.

***-*** με το υπ’ αρ. 7720/19-04-2023 έγγραφο προς την COSMOTE Α.Ε.

***-*** με το υπ’ αρ. 7721/19-04-2023 έγγραφο προς την Εταιρεία Διανομής Αερίου

***β***) Με το υπ’ αρ. 10267/01-06-2023 έγγραφο της Δ/νσης Τεχνικών Υπηρεσιών και Δόμησης προς τον ανάδοχο του έργου, δόθηκε εντολή εκτέλεσης απολογιστικών εργασιών, προκειμένου να γίνει η μετατόπιση των υφιστάμενων δικτύων, για όσες εργασίες απαιτηθούν και δεν εκτελεσθούν από τους ίδιους τους οργανισμούς.

***γ)*** Για την εκτέλεση των εργασιών μετατόπισης των δικτύων προηγήθηκαν διαδικασίες (έρευνα, τροποποίηση μελετών ΟΚΩ, κόστος, αποδοχή κλπ) και οι γενόμενες εργασίες από τους ΟΚΩ, εκτελέσθηκαν χωρίς να απαιτηθεί η συμμετοχή του αναδόχου, γεγονός που δεν ήταν δυνατό να προβλεφθεί πριν την έρευνα των ΟΚΩ και την αποκάλυψη των δικτύων τους

* Με την υπ΄ αρ. πρωτ. 11568/29-06-2023 απόφαση της υπηρεσίας μας, έγινε  **αποδεκτή η από 11/05/2023 “ΕΙΔΙΚΗ ΔΗΛΩΣΗ ΔΙΑΚΟΠΗΣ ΕΡΓΑΣΙΩΝ – ΟΧΛΗΣΗ άρθρου 137 του Ν. 4412/2016” λόγω αδυναμίας** (σύμφωνα με τα ανωτέρω (α), (β) και (γ)) **εκτέλεσης από τον ανάδοχο των συμβατικών εργασιών, ήτοι την κατασκευή του δικτύου ομβρίων και την συνέχιση του εναπομείναντος έργου στο τμήμα της οδού Κοραή, δυτικά της οδού Χρυσ. Σμύρνης, κατά τον χρόνο υποβολής της Ειδικής Δήλωσης Διακοπής Εργασιών**
* Η Ανάδοχος εταιρεία, κατέθεσε με αρ. πρωτ. 12457/04-07-2023 **αίτημα για την καταβολή αποζημίωσης** κατ’ άρθρο 137 του Ν. 4412/2016, για την αποκατάσταση των θετικών ζημιών που υπέστη, λόγω της διακοπής εργασιών.
* Με την με αρ. πρωτ. 12457/20-07-2023 (ΑΔΑ:9Χ9ΞΩΚΡ-ΒΡΓ) απόφαση Αναπληρώτριας Δ/ντριας Τ.Υ. & Δόμ. **αποφασίσθηκε η μερική αποδοχή του** με αρ. πρωτ. 12457/04-07-2023 αιτήματος για την καταβολή αποζημίωσης θετικών ζημιών, σύμφωνα με το άρθρο 137 του Ν. 4412/2016, **για το διάστημα από 12/05/2023 έως 20/06//2023,** που ανέρχεται στο ποσό των **55.241,20 €**

Έχοντας υπόψη τα παραπάνω και δεδομένου ότι:

1. Για την εκτέλεση του έργου «ΚΑΤΕΠΕΙΓΟΥΣΕΣ ΕΡΓΑΣΙΕΣ ΟΛΟΚΛΗΡΩΣΗΣ ΑΝΤΙΠΛΗΜΜΥΡΙΚΩΝ ΥΠΟΔΟΜΩΝ ΔΗΜΟΥ ΜΟΣΧΑΤΟΥ - ΤΑΥΡΟΥ» ισχύουν οι διατάξεις του Ν. 4412/2016, όπως τροποποιήθηκε και ισχύει
2. Με την υπ΄ αριθ 133/03-08-2023 απόφ. Δημ. Συμβ. του Δήμου εγκρίθηκε η με αρ. 84/27-07-2023 απόφ. Οικ. Επιτροπής, που αφορά στην 4η αναμόρφωση του Προϋπολογισμού του Δήμου (σχετ. Κ.Α. 64.7336.0001)
3. Με την με αρ. πρωτ. 16137/07-09-2023 απόφαση Ανάληψης Υποχρέωσης (ΑΑΥ 477-7/9/2023) εγκρίθηκε η δέσμευση πίστωσης ποσού 55.241,20 €

***Εισηγούμαστε***

Την έγκριση δαπάνης 55.241,20 € για την καταβολή στην ΕΡΓΟΡΟΗ ΑΤΕ , αναδόχου του έργου *«ΚΑΤΕΠΕΙΓΟΥΣΕΣ ΕΡΓΑΣΙΕΣ ΟΛΟΚΛΗΡΩΣΗΣ ΑΝΤΙΠΛΗΜΜΥΡΙΚΩΝ ΥΠΟΔΟΜΩΝ ΔΗΜΟΥ ΜΟΣΧΑΤΟΥ - ΤΑΥΡΟΥ»* , αποζημίωσης θετικής ζημιάς λόγω διακοπής εργασιών για το διάστημα από **12/05/2023 έως 20/06//2023**, για τους λόγους που αναφέρονται στην παρούσα εισήγησή μας.

|  |  |  |
| --- | --- | --- |
| *Η Προϊσταμένη*  *ΤΥΔΜ-Τ*  *Καραμάνου Αγγελική*  *Αρχιτέκτων Μηχανικός* | *Ο Εντεταλμένος Σύμβουλος Τεχνικών Υπηρεσιών & Δόμησης*  *Σάββας Ιωάννης* | *Η Διευθύντρια ΤΥΔΜ-Τ*  *Αμαλία Τσιώλη*  *Πολιτικός Μηχανικός Τ.Ε.* |